31 ธ.ค. ปิดจราจรแยกราชประสงค์ ตั้งแต่บ่าย 2 ถึงตี 1 คืนปีใหม่
พล.ต.ต.จิรสันต์ แก้วแสงเอก รอง ผบช.น. กล่าวว่า ในวันที่ 31 ธ.ค.61 จะมีการจัดกิจกรรมเคาต์ดาวน์ที่บริเวณหน้าห้างสรรพสินค้าเซ็นทรัลเวิลด์ ถนนราชดำริ คาดว่าจะมีประชาชนมาร่วมงานเป็นจำนวนมาก จึงจำเป็นจะต้องมีการปิดการจราจรในถนนที่เชื่อมต่อกับบริเวณหน้าห้าง โดยจะเริ่มปิดการจราจรตั้งเวลา 14.00 น. ของวันที่ 31 ธ.ค. จนถึงเวลาประมาณ 01.00 น.ในวันที่ 1 ม.ค.62 ซึ่งจะปิดการจราจรในเส้นทางดังต่อไปนี้ ปิดการจราจรบริเวณแยกราชประสงค์ทุกทิศทาง ปิดการจราจรถนนราชดำริตั้งแต่แยกราชดำริ-แยกราชประสงค์ และตั้งแต่แยกประตูน้ำมุ่งหน้าแยกราชประสงค์ ปิดการจราจรในถนนเพลินจิตตั้งแต่แยกชิดลม-แยกราชประสงค์ ปิดการจราจรในถนนพระราม 1 ตั้งแต่แยกเฉลิมเผ่า-แยกราชประสงค์ ห้ามรถทุกชนิดผ่าน โดยทาง บช.น.ได้กำชับให้ทางผู้จัดงานจัดการพื้นที่และคืนผิวการจราจรให้กลับมาใช้งานได้ตามปกติก่อนเวลา 06.00 น. ของวันที่ 1 ม.ค.62 เพื่อไม่ให้มีผลกระทบกับประชาชนที่จะใช้เส้นทาง,พล.ต.ต.จิรสันต์กล่าวต่อว่า สำหรับเส้นทางเลี่ยงประชาชนสามารถใช้ถนนเพชรบุรี ถนนพระราม 4 หรือ ถนนพระราม 1 และเลี้ยวขวาที่แยกเฉลิมเผ่าเข้าถนนอังรีดูนังต์และออกถนนพระราม 4 ได้ตามปกติ อย่างไรก็ตามบช.น.ได้เตรียมกำลังเจ้าหน้าที่อำนวยความสะดวกจราจรแก่ประชาชน พร้อมทั้งได้ทำป้ายประชาสัมพันธ์เพื่อให้ประชาชนเลี่ยงเส้นทางในช่วงที่จะมีการจัดกิจกรรมเคาต์ดาวน์ สำหรับประชาชนที่จะมาร่วมงานสามารถใช้บริการรถไฟฟ้าจะสะดวกมากที่สุด เนื่องจากจุดจอดรถค่อนข้างมีน้อย หากมีข้อสงสัยสอบถามเส้นทางได้ที่หมายเลข 1197.
จะมีการจัดกิจกรรมเคาต์ดาวน์ที่บริเวณหน้าห้างสรรพสินค้าเซ็นทรัลเวิลด์ ถนนราชดำริ คาดว่าจะมีประชาชนมาร่วมงานเป็นจำนวนมาก จึงจำเป็นจะต้องมีการปิดการจราจรในถนนที่เชื่อมต่อกับบริเวณหน้าห้าง
ปีใหม่ 2562,แยกราชประสงค์,เคาต์ดาวน์ปีใหม่,เซ็นทรัลเวิลด์,ปิดการจราจร